Swart Vrydag — daar is gekóóp - Mogol Pos
December 9, 2019 December 5, 2019 - by Leoni Kruger - Leave a Comment
LEPHALALE — Swart Vrydag in Lephalale. Die winkels was Vrydag 29 November ’n miernes van mense met trollies, sakke en groot bokse. Gretige kopers het mekaar uit die pad gestamp om die laaste spesiale aanbieding op te raap.
Mogol Pos het vroeg reeds die winkels ingevaar om te sien watter items gewilde verkopers was. Gaskoeldrank was vir seker ’n wenner. Trollies wat kreun onder die bottels gaskoeldrank is by die deure uitgestoot.
Winkels soos Game, Checkers en Pick n Pay kon nie voorbly om items op die rakke aan te vul soos dit uitverkoop het nie.
Game se deure het reeds om middernag geopen en volgens inligting moes die rakke Vrydag vroegoggend reeds aangevul word.
Daar is op Swart Vrydag 5 376 transaksies gedoen by Pick n Pay in Lephalale Square.
Het iemand iets gesê van ’n ekonomiese insinking in Lephalale?
Previous Article Werdie bobaas in SA
Next Article Jerome maak wel ’n verskil